BASES DE LA CONVOCATÒRIA D'AJUDES BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER DESTINADES A OBTENIR LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/23512)
  + [Valencià](/va/acuerdo/23141)






Selector de idioma

Leer

* [Español](/es/acuerdo/23190)
* [Valencià](/va/acuerdo/23430)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA D'AJUDES BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER DESTINADES A OBTENIR LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=======================================================================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA D'AJUDES BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER DESTINADES A OBTENIR LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT

Data d'aprovació
:   14/03/2022

Data de publicació
:   17/03/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/23935)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/23596)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/23471)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA D'AJUDES BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER DESTINADES A OBTENIR LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT&url=https://www.boua.ua.es/va/acuerdo/23776)

**Títol:** BASES DE LA CONVOCATÒRIA D'AJUDES BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER DESTINADES A OBTENIR LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 14 de març de 2022

BASES DE LA CONVOCATÒRIA D'AJUDES BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER DESTINADES A OBTENIR LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT

1. Objecte

L'objecte d'aquestes subvencions és facilitar i promoure la presentació de tesis doctorals que opten a la menció internacional en el títol de doctora o doctor per la Universitat d'Alacant.

La subvenció es dedicarà a les despeses d'estada i desplaçament a centres d'investigació situats fora d'Espanya, amb la finalitat de desenvolupar activitats d'investigació relacionades amb el contingut científic de la tesi doctoral, necessàries per a obtenir la menció internacional en el títol de doctora o doctor.

2. Instrucció

El Vicerectorat d'Investigació és el responsable d'establir els procediments adequats i de donar les instruccions necessàries per a la tramitació i gestió de la convocatòria.

3. Marc legal i pressupostari

1. Els crèdits destinats a aquesta convocatòria s'executaran amb càrrec al pressupost del Vicerectorat d'Investigació de la UA corresponent a l'exercici 2022, clau orgànica: 03261U6686, del pressupost assignat a l'Escola de Doctorat.
2. La dotació màxima que s'assigna és de cent mil euros (100.000 €) i estarà supeditada a la disponibilitat de liquiditat de la universitat.
3. La subvenció assignada s'ajustarà al que disposa la Llei 38/ 2003, de 17 de novembre, general de subvencions i al seu Reglament de desenvolupament, aprovat pel Reial decret 887/2006, de 21 de juliol i a les regulacions, requisits i termes establits per les normes de funcionament intern de la UA, a més del que establisca aquesta convocatòria.
4. Aquesta convocatòria compta amb finançament del Banc de Santander, en el marc del conveni signat amb la Universitat d'Alacant, amb data 12 novembre de 2020.

4. Nombre de subvencions

El nombre màxim de subvencions previstes és de 30. El nombre definitiu de subvencions que s'adjudicaran estarà determinat pel nombre de sol·licituds per a estades a Europa i Nord d'Àfrica o en altres àrees geogràfiques, d'acord amb la dotació que s'estableix en el punt 5 i el límit pressupostari determinat en el punt 3.2.

5. Dotació econòmica

Les subvencions tindran una dotació fixa de 3.000 € en concepte d'estada. A més d'aquesta dotació, comptaran amb una dotació única de viatge de 300 € per a estades a Europa i Nord d'Àfrica i de 1.000 € per a estades en altres zones geogràfiques.

Si una vegada conclosa l'adjudicació definitiva dels beneficiaris, quedara romanent econòmic en el pressupost determinat en el punt 3.2, es podran subvencionar de manera complementària despeses derivades de proves diagnòstiques o quarantenes sanitàries per motiu de la COVID-19, imposades per les autoritats del país on les doctorandes o els doctorands facen l'estada d'investigació. La quantitat que es concedirà en cada cas dependrà de l'excedent generat i del nombre de peticions existent.

6. Incompatibilitats

Aquesta ajuda és incompatible amb qualsevol altra ajuda, beca o contracte de naturalesa anàloga, finançada amb fons públics o privats.

Durant el període d'estada no es podrà estar en situació de baixa temporal en els estudis de doctorat.

7. Requisits de les persones beneficiàries

Podran sol·licitar la subvenció les persones que estiguen matriculades en segon curs o posteriors d'un programa de doctorat de la Universitat d'Alacant, que reunisquen els requisits següents:

a) Ser ciutadà d'algun país pertanyent a la Unió Europea o tenir permís de residència a Espanya en vigor.

b) Tenir signat el document de compromís doctoral.

c) Haver presentat el Pla d'Investigació corresponent al curs 2021-22 i tenir acceptats els de cursos anteriors.

d) Estar al corrent en el pagament de la quota o quotes de matrícula.

e) Tenir avaluació conjunta positiva de la Comissió Acadèmica en el curs anterior.

f) No disposar d'altres subvencions o beques que incloguen ajudes per a estades d'investigació a l'estranger, ni haver fet prèviament una estada subvencionada que permeta obtenir la menció internacional en el títol de doctora o doctor.

g) Els o les que es beneficien d'una beca o contracte de formació per a la investigació que incloga alguna classe d'ajuda econòmica per a realitzar estades d'investigació a l'estranger, i aquesta li haja sigut denegada sense possibilitats de tornar a sol·licitar-la, hauran d'aportar la documentació que s'indica en el punt 13 g.

8. Obligacions

Amb caràcter general, els o les que obtinguen una ajuda, adquireixen aquestes obligacions:

a) Realitzar una estada d'investigació, mínim de 90 dies, en el termini màxim establit en el punt 9.

b) Comunicar qualsevol canvi en les dates previstes per a fer l'estada, amb l'antelació suficient perquè puguen ser autoritzades prèviament pel director o directora de l'Escola de Doctorat.

c) Dur a terme les activitats d'investigació previstes en la memòria referida en el punt 16b.

d) Dedicar l'ajuda per a les despeses d'estada i desplaçament.

e) Presentar la documentació justificativa de l'estada feta indicada en el punt 16.

f) Presentar una memòria del treball de recerca realitzat (mínim dues pàgines).

g) Presentar la tesi amb la sol·licitud de menció de doctorat internacional i reunir tots els requisits establits en la legislació i normativa vigent per a la seua concessió i inclusió en el títol de doctor o doctora per la Universitat d'Alacant.

h) Obrir un compte en el Banc de Santander a l'efecte de rebre l'import de l'ajuda concedida.

i) Les altres obligacions establides en la normativa aplicable.

9.Termini per a realitzar l'estada d'investigació

El termini per a realitzar l'estada d'investigació serà entre l'1 de maig de 2022 i el 31 d'agost de 2023. No obstant això, en el cas que l'estada es veja afectada per qualsevol contingència imprevista derivada de la pandèmia COVID-19 serà possible sol·licitar-ne un ajornament, que serà estudiat per l'EDUA.

10. Presentació de sol·licituds

1. El termini d'inscripció s'inicia l'endemà de la publicació en el BOUA i finalitza a les 23.00 hores del 30 d'abril de 2022 (fus horari d'Espanya).
2. Les persones sol·licitants hauran d'emplenar el formulari disponible en aquesta pàgina web i enviar-lo telemàticament en el termini establit: <https://edua.ua.es/va/informacio/estudiants/beques-i-ajudes/ajudes-banc-santander-ua-mobilitat-2021.html>
3. Només s'admetrà una sol·licitud per persona.
4. Els requisits exigits en la convocatòria hauran de complir-se en la data de fi de termini de presentació de la sol·licitud.
5. La presentació de la sol·licitud implica autorització per a comprovar la veracitat de les dades respecte a l'assenyalat en el punt 7.g.

11. Valoració de les sol·licituds

La valoració de les sol·licituds es basarà en els mèrits acadèmics, científics i professionals de la persona sol·licitant, d'acord amb els criteris de valoració establits en l'annex I.

12. Comissió avaluadora

Les sol·licituds admeses seran avaluades per una comissió de valoració, nomenada per la rectora, a proposta del vicerector d'Investigació, composta per la directora de l'EDUA, o persona en qui delegue, que actuarà com a presidenta, la secretària Acadèmica de l'EDUA, o persona en qui delegue, que actuarà com a secretària de la comissió, la directora del Secretariat d'Estructures per a la Investigació, que actuarà com a vocal i, l'administrador de l'EDUA, que actuarà com a vocal. La comissió es regeix per les normes de la Llei 40/15 per als òrgans col·legiats.

13. Documentació que cal aportar

a) Còpia de la targeta de residència en vigor per a l'alumnat no pertanyent a la Unió Europea (llevat que ja conste en l'expedient acadèmic del sol·licitant).

b) Qui haja obtingut premi extraordinari en grau o màster universitari a la Universitat d'Alacant ho podrà fer constar en la sol·licitud, i en aquest cas, l'Escola de Doctorat recollirà aquesta informació. Si el premi correspon a títols externs a la Universitat d'Alacant, caldrà aportar la certificació acreditativa expedida per la universitat corresponent.

c) Qui haja accedit als estudis de doctorat amb titulacions universitàries cursades en centres estrangers, haurà de presentar declaració d'equivalència de nota mitjana. Aquest procediment el facilita el Ministeri d'Educació i Formació Professional d'Espanya per mitjà de la seua seu electrònica. La informació està disponible en aquesta adreça web: <https://www.educacionyfp.gob.es/ca/servicios-al-ciudadano/catalogo/gestion-titulos/estudios-universitarios/titulos-extranjeros/equivalencia-notas-medias.html>

d) Memòria breu sobre el treball que es durà a terme durant l'estada (màxim dues pàgines), que haurà de ser signada per la persona sol·licitant i pel director o directora de la tesi.

e) Carta d'acceptació del centre receptor, signada degudament, en què conste la data de l'estada prevista.

f) Per al que preveu el punt 7.f, declaració jurada de responsabilitat de complir amb l'estipulat en aquest apartat.

g) Per al que preveu el punt 7.g, caldrà lliurar els documents següents:

- Document acreditatiu de la denegació de subvenció per a realitzar estades a l'estranger.

- Document acreditatiu de no disposar de més convocatòries per a la mateixa finalitat en el marc d'aquesta beca o contracte o, alternativament, declaració jurada.

h) Un imprès «contribució tipus» per cadascuna de les aportacions que es generen, fins a un màxim de 6, juntament amb la documentació acreditativa de cadascuna, disponible en: <https://edua.ua.es/va/informacio/estudiants/beques-i-ajudes/ajudes-banc-santander-ua-mobilitat-2022.html>

14. Resolució, notificació i publicació de les subvencions concedides

1. Vista la proposta formulada per la Comissió Avaluadora, la concessió de les subvencions s'acordarà per resolució de la rectora.
2. Atenent el principi de transparència que recull la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web: <https://edua.ua.es/va/escola-de-doctorat.html>, que substitueix la notificació a les persones interessades i produeix els mateixos efectes.
3. Tota la informació sobre aquesta convocatòria estarà disponible en la següent adreça web: <https://edua.ua.es/va/informacio/estudiants/beques-i-ajudes/ajudes-banc-santander-ua-mobilitat-2021.html>

15. Pagament de les subvencions

1. La dotació en concepte d'estada es distribuirà de la manera següent:

* 60 % de l'import concedit, a partir de la data de la resolució.
* Un 40 %, una vegada s'haja lliurat la memòria del treball dut a terme que s'esmenta en el punt 8.f.

2. En el moment de la resolució es requerirà el document d'alta en el fitxer de tercers en què haurà de constar el número de compte corrent on s'ha d'ingressar la dotació.
3. La dotació en concepte de viatge s'ingressarà en el compte bancari indicat, una vegada haja sigut presentada la documentació justificativa de la despesa i el certificat del centre receptor.

16. Justificació

En el termini màxim d'un mes a partir de la data de finalització de l'estada, el doctorand o doctoranda haurà d'aportar a la Secretaria de l'Escola de Doctorat, la documentació següent:

a) Certificat original signat, emès pel centre receptor que acredite l'estada d'investigació realitzada, amb la data d'inici i de final de l'estada. En el cas que la persona sol·licitant requerisca el document original, haurà de lliurar, juntament amb l'original, fotocòpia del document per a l'acarament, o fotocòpia degudament compulsada d'acord amb el que estableix la Llei 39/2015, d'1 d'octubre, del procediment administratiu comú de les administracions públiques.

b) Memòria de la investigació portada a cap (mínim dues pàgines), signada pel beneficiari o beneficiària i pel director o directora de la tesi.

c) Bitllets o targetes d'embarcament, si escau, dels transports públics utilitzats. En el cas de desplaçament per Europa, si el viatge es fa en vehicle particular, s'acreditarà amb el peatge d'autopista internacional o tiquets de gasolina dels dies de desplaçament.

d) En el cas que se subvencionen les proves diagnòstiques de la COVID-19 caldrà justificar l'obligatorietat de la despesa realitzada i aportar-ne la factura corresponent.

Totes les ajudes concedides hauran d'estar justificades abans del 30 de setembre de 2023.

17. Incompliment

L'incompliment total o parcial dels requisits i obligacions establides en aquestes bases i altres normes aplicables donarà lloc a la incoació del corresponent expedient de reintegrament, així com a la devolució de l'import o imports que corresponguen, d'acord amb el que estableix la legislació de subvencions.

18. Protecció de dades

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es fonamenta en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de les persones sol·licitants seran cedides al Grupo Santander, llevat d'obligació legal, amb la  finalitat exclusiva de ser utilitzades en el procés de sol·licituds de les ajudes objecte d'aquesta convocatòria. Les persones interessades podran exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant es pot consultar en aquest enllaç: <https://seuelectronica.ua.es/va/privadesa.html>

19. Recursos

Contra la convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat del contenciós administratiu dels d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament la persona interessada podrà interposar un recurs de reposició en el termini d'un mes comptador a partir de l'endemà al de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

Davant de les actuacions definitives de la Comissió de Valoració es podrà interposar el recurs d'alçada previst en l'article 112 de la Llei 39/2015, en el termini d'un mes comptat des de l'endemà de les seues publicacions o notificacions. El recurs es podrà interposar davant l'òrgan que va dictar l'acte que s'impugna o davant la rectora, com a òrgan competent per a resoldre-ho.

No es podrà presentar recurs davant de les resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

La rectora

P.D. de signatura, el vicerector d'Investigació (Resolució de 22 de desembre de 2020)

Juan Mora Pastor

ANNEX I

Criteris de valoració per a la concessió de les subvencions per a facilitar l'obtenció de la menció internacional en el títol de doctora o doctor

1. Expedient acadèmic de la titulació que dona accés al doctorat: fins a 8 punts.

2. Premis rebuts i publicacions recollits en la sol·licitud: fins a 2 punts.

Criteris d'aplicació del barem:

1. Expedient acadèmic de la titulació que dona accés al doctorat: fins a 8 punts.

En el cas que el sol·licitant accedisca al doctorat a través de les titulacions de grau i màster, es calcularà la nota mitjana conjunta, aplicant la fórmula: (X1\*C1) + (X2\*C2)/(C1+C2), en què X1 i X2 representen les notes mitjanes obtingudes en els títols de grau i màster respectivament, i C1 i C2 representen el nombre de crèdits cursats en cadascuna de les respectives titulacions.

En el cas que el sol·licitant no tinga un títol de màster oficial i haja accedit al doctorat a través dels títols de llicenciat, enginyer o arquitecte, es tindrà en compte la nota mitjana d'aquesta titulació.

2. Premis rebuts i publicacions recollits en la sol·licitud: fins a 2 punts

a) 0,6 punts per premi extraordinari de grau o llicenciat.

b) 0,2 punts per premi extraordinari de màster.

c) Publicacions i contribucions a congressos, fins a un màxim de 6 contribucions:

* Només es consideraran els treballs publicats o acceptats definitivament; en aquest cas, amb la presentació prèvia d'una còpia en què figure l'acceptació de manera expressa.
* El càlcul es realitzarà d'acord amb els criteris establits en el barem [POI](https://www.boua.ua.es/pdf.asp?pdf=1141.pdf) per a la productivitat investigadora, dividint la puntuació atribuïda segons aquest barem entre 100, fins a un valor màxim d'1,2 punts.





[Carretera Sant Vicent del Raspeig s/n  
03358 Sant Vicent del Raspeig - Alacant  
 Tel. 26 371 2956 - Fax 84 391 6669](https://www.google.es/maps/@26.489843,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12713&trk=tyah&trkInfo=tarId%1Y9806375198419%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)